Source: https://www.javorina.sk/rady-k-nakupu/caste-otazky
Timestamp: 2020-02-17 19:43:24+00:00

Document:
Časté otázky :: JAVORINA
1.1 Tieto všeobecné obchodné podmienky (ďalej len „VOP“) sa aplikujú na všetky zmluvy, ktoré Javorina, výrobné družstvo so sídlom: Továrenská 29, 059 01 Spišská Belá zapísané v Obchodnom registri Okresného súdu Prešov, oddiel Dr. Vložka číslo: 224/P, IČO: 00 168 599, DIČ: 2020515552, IČ-DPH: SK2020515552 (ďalej len „Predávajúci“) uzatvorí za účelom predaja výrobkov ‘JAVORINA‘ uverejnených na webovej stránke www.javorina.sk, internetovom obchode www.shop.javorina.eu a v tlačených katalógoch predávajúceho (ďalej len „tovar“).Pri nákupe prostredníctvom internetového obchodu platia Obchodné podmienky zverejnené na www.shop.javorina.eu.
2.2 Objednávka je zároveň návrhom kúpnej zmluvy (ďalej len „Zmluva“), ku akceptácií ktorej sa vyžaduje uhradenie zálohy kupujúcim vo výške 50 % z kúpnej ceny objednaného tovaru pri katalógových výrobkoch, pri atypových výrobkoch je záloha vo výške 50% - 100% podľa rozsahu atypu. Vo veľkoobchodnom styku platia podmienky aktuálnej Obchodnej dohody.
3.1 Nábytok je vyrobený z masívneho dreva s výnimkou nábytkových súčastí, pre ktoré masívne drevo nie je vhodné, avšak použité materiály sú deklarované v produktovom liste produktu. (iné používané materiály sú dyhovaný MDF, resp. vrstvený masívny materiál a masívny smrek. Kvalita dyhy u použitej dyhovanej MDF je B/C. Strednica na dvojlôžkových posteliach je zo smrekového dreva.) Konštrukčné vlastnosti a nosnosti jednotlivých výrobkov sú stanovené v produktových listoch výrobkov.
3.2 Použité masívne drevo môže obsahovať chyby, ktoré sa prirodzene vyskytujú v prírodnom materiáli, na viditeľných miestach však musia byť profesionálne ošetrené. Vonkajšie pohľadové plochy môžu obsahovať chyby prírodného charakteru (očká, hrčky, zárasty,...) do max. veľkosti plochy 4 cm², zábehy bele, mierne diskolorácie, farebnú a štrukturálnu odlišnosť vlastnú masívnemu drevu. Dĺžkové nadpájanie lamiel sa tiež pripúšťa pri výrobkoch dlhších ako 200 cm. Na vnútorných častiach nábytku sa pripúšťa beľ a dĺžkové nadpájanie bez obmedzenia, chyby prírodného charakteru do rozsahu 10 cm². Na neviditeľných plochách (spodných stranách - dná, stolových plátov, zadných stranách chrbtov,... ) sa pripúšťa lokálne maloplošné nedohobľovanie, nedobrúsenie a lokálne chyby dreva prirodzeného charakteru.
4.4 Pri úhrade bezhotovostným prevodom na účet predávajúceho, kupujúci uvedie ako variabilný symbol číslo objednávky. Všetky ceny sú vrátane 20% DPH.Bankové spojenie: Poprad - UNICREDIT BANK SLOVAKIA A. S., IBAN: SK2711110000001241859005, BIC: UNCRSKBX, číslo účtu: 1241859005, kód banky: 1111.
5.7 Kupujúci je povinný prevziať objednaný tovar. V prípade porušenia tejto povinnosti a neprevzatia si tovaru do 14 dní od avizovaného ukončenia objednávky a uplynutia stanovenej dodacej lehoty výrobcu (ods. 5.3 VOP), vzniká predávajúcemu nárok na náhradu spôsobenej škody, stratený zisk a skladné (v súlade s § 614 ods. 2 OZ) vo výške 0,05% z hodnoty neprevzatého tovaru príslušnej objednávky na každý deň uskladnenia. Predávajúci má právo uplatniť si nárok na takto vzniknuté škody zo zálohovej platby klienta, prevedenej pri potvrdení objednávky.
6.1 Záručná doba na značkové výrobky “Javorina” z masívneho dreva je 10 rokov. Na výrobky z iného materiálu ako masívne drevo ako i na maloobchodný tovar je záruka 24 mesiacov. Výrobky Javorina, ktoré svojou konštrukciou a prevedením obsahujú funkčné kovania značky Hettich a BLUM majú na dané kovania doživotnú záruku. Všetky záruky na všetky produkty obchodného mena Javorina ako i tovar pre právnické osoby podliehajú záručnej dobe 12 mesiacov. Záruku vo väčšom rozsahu, môže predávajúci poskytnúť kupujúcemu aj na základe ich dohody, prípadne i jednostranným vyhlásením v záručnom liste a tiež v reklame. Záručná doba, zákonná, dohodnutá alebo poskytnutá vyhlásením v záručnom liste, začne plynúť zásadne od prevzatia výrobku kupujúcim.
6.2 O zodpovednosti predávajúceho za chyby tovaru, podmienkach a spôsobe reklamácie vrátane údajov o tom, kde možno reklamáciu uplatniť, a o vykonávaní záručných opráv informuje spotrebiteľa REKLAMAČNÝ PORIADOK predávajúceho na stránk ewww.javorina.sk, alebo na www.shop.javorina.eu – pre online nákupy.
7.3 Kupujúci zaslaním objednávky, resp. úhradou zálohovej platby potvrdzuje, že sa oboznámil s týmito Všeobecnými obchodnými podmienkami a Reklamačným poriadkom a akceptuje podmienky v nich stanovené. Orgánom dozoru je Inšpektorát Slovenskej obchodnej inšpekcie so sídlom v Prešove pre Prešovský kraj, Obrancov mieru 6. Prešov.
Pokiaľ spotrebiteľ nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva, má možnosť obrátiť sa na predávajúceho o žiadosťou o nápravu. Ak predávajúci na žiadosť o nápravu odpovie zamietavo alebo na ňu neodpovie do 30 dní odo dňa jej odoslania, spotrebiteľ má v zmysle § 12 zákona č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov právo podať návrh na začatie alternatívneho riešenia svojho sporu. Príslušným subjektom na alternatívne riešenie spotrebiteľských sporov s prevádzkovateľom e-shopu je Slovenská obchodná inšpekcia (www.soi.sk) alebo iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky, pričom spotrebiteľ má právo voľby, na ktorý z uvedených subjektov alternatívneho riešenia spotrebiteľských sporov sa obráti. Spotrebiteľ zároveň môže na podanie návrhu na alternatívne riešenie svojho sporu využiť platformu pre riešenie sporov on-line, ktorá je dostupná na https://ec.europa.eu/consumers/odr/main/index.cfm?event=main.home2.show&lng=SK.
8.1 Povrchová úprava nábytku prípravkami na báze prírodných voskovaných olejov je dnes prevládajúcou povrchovou úpravou pri modernom masívnom nábytku. Zachováva prírodný charakter výrobku a jeho významnou výhodou je tiež ľahká údržba a plná obnoviteľnosť poškodených povrchov v domácich podmienkach. Na druhej strane olejovanie neposkytuje až tak vysokú ochranu proti vlhkosti a mechanickému poškodeniu ako lakovanie (hlavne na začiatku užívania), a preto je potrebné vytvoriť čo najhrubšiu súvislú vrstvu oleja a vosku pravidelným ošetrovaním. Po zakúpení výrobku s finálnou úpravou olejovaním odporúčame všetky, ale hlavne horné plochy stolov a stolíkov nábytku, jemne prebrúsiť brusnou tkaninou, preolejovať olejom a po 1-2 minútach pôsobenia prebytok oleja utrieť suchou handrou (dodávané Javorinou v balíčku na ošetrovanie nábytku). Farebne upravované povrchy vytierame len jemne, avšak dostatočne, aby na povrchu neostali lesklé súvislé plochy. V prípade nedostupnosti nábytkového oleja je možné na bežné ošetrovanie použiť aj komerčné prípravky obsahujúce vosky a oleje ako je Pronto, kedy postupujeme podľa návodu na výrobku.Ak ošetrenie zopakujete spočiatku 1-2x do mesiaca vytvorí sa súvislá ochranná vrstva, ktorá bude vysoko odolná proti poškodeniu a tekutinám, dodá nábytku elegantný lesk a povrch bude pôsobiť na dotyk veľmi príjemne.
8.2 Masívny nábytok „Javorina“ nie je vhodný pre exteriérové použitie a pre jeho plnú funkčnosť musí byť umiestnený v interiéri s teplotou v rozmedzí 10 - 30°C a vlhkosťou vzduchu v rozmedzí 35 – 70%.
9.2 Spotrebiteľ je povinný, ak toto právo chce využiť, písomné odstúpenie od kúpnej zmluvy osobne doručiť najneskôr v posledný deň určenej lehoty na kontaktnú adresu predávajúceho alebo toto odstúpenie odovzdať na poštovú prepravu najneskôr v posledný deň lehoty na adresu, ktorá je uvedená v kontaktoch. Spotrebiteľ je povinný po oznámení o odstúpení od zmluvy zaslať alebo doručiť osobne predmet zmluvy od ktorej odstupuje spolu so všetkou dokumentáciou – napr. originálom faktúry, návodom a inou dokumentáciou k tovaru, ktorá mu bola doručená spolu s tovarom, najneskôr však do 14 dní odo dňa odstúpenia (§10 ods. 1 Zákona). Odporúčame kupujúcim aby si vyhotovili pre vlastnú potrebu kópiu faktúry a tovar zasielali doporučene a ako poistenú zásielku. Na odstúpenie od zmluvy môžete využiť nasledovný formulár: Odstúpenia od kúpnej zmluvy, v ktorom je potrebné vyplniť minimálne údaje s označením „*“ – hviezdičkou. http://www.nakupujbezpecne.sk/docs/form/odstupenie%20od%20zmluvy.pdf
9.6 Právo na odstúpenie od zmluvy sa neuplatňuje pre tovary a služby, ktoré sú vymedzené v §7 ods. 6 písm. a) až l) zákona č. 102/2014. Z.z..
10.2 Prevádzkovateľ neposkytuje osobné údaje kupujúceho tretej osobe, okrem zvolenej prepravnej spoločnosti ktorá zabezpečuje doručenie tovaru alebo služieb, alebo štátnym orgánom v prípade kontroly, prípadne sprostredkovateľovi a to na základe vzájomnej zmluvy uzatvorenej podľa Zákona č. 18/2018 Z.z..
10.4 Dotknutá osoba má práva vymedzené v zmysle ust. § 19 a nasl. Zákona č. 18/2018 Z.z. o ochrane osobných údajov v znení platných noviel a to konkrétne:
10.6 Tieto stránky zaznamenávajú vašu IP adresu, informácie o čase koľko času strávite prezeraním tých stránok a informácie o tom z akých stránok k nám prichádzate. Cookies sú textové súbory, ktoré sú ukladané vo vašom počítači a používajú sa aj na meranie návštevnosti stránky a prispôsobenie zobrazenia stránok a vďaka týmto súborom Vám dokážeme ponúknuť kvalitnejší. Preto tieto súbory vnímame ako náš oprávnený záujem. Niektoré súbory cookies sú súbormi tretích strán, napr. Youtube, Google a podobne.
10.7 Súbory cookies si môžete kedykoľvek vymazať alebo ich zbieranie nastaviť priamo v nastaveniach internetového prehliadača. Ak chcete odmietnuť zbieranie súborov cookies nastavte si to vo svojom internetovom prehliadači.
V Spišskej Belej, 01.02.2019
Platné pre Maloobchodný predaj a predaj cez internetový obchod www.shop.javorina.eu. Sú neoddeliteľnou súčasťou Všeobecných Obchodných Podmienok.
Kupujúcemu, ktorý je konečným spotrebiteľom (fyzická osoba, ktorá nekoná v rámci predmetu svojej podnikateľskej činnosti, zamestnania alebo povolania) je na výrobky z masívneho dreva ponúkaná záruka 10 rokov. Na iné výrobky pod obchodným menom Javorina, ako I obchodný tovar sa poskytuje záruka v trvaní 24 mesiacov, ak nie je pri tovare uvedené inak a postupuje sa v zmysle Zákona o ochrane spotrebiteľa a Občianskeho zákonníka. Výrobky Javorina, ktoré svojou konštrukciou a prevedením obsahujú funkčné kovania značky Hettich a BLUM majú na dané kovania doživotnú záruku.Ak kupujúci nie je spotrebiteľom, postupuje sa v zmysle ustanovení Obchodného zákonníka a záručná doba je 1 rok a tento reklamačný poriadok sa na tieto prípady nevzťahuje. Záručná doba začína plynúť dňom prevzatia tovaru od prepravnej spoločnosti alebo priamo od predávajúceho ak si tovar preberá kupujúci osobne v deň jeho prevzatia.
Kupujúci je povinný reklamáciu uplatniť bezodkladne u predávajúceho a to hneď po zistení chyby.
sa nevzťahuje na chyby spôsobené nasledovným užívaním:
k chybe došlo mechanickým poškodením výrobku spôsobeným kupujúcim,
nesprávnym zaobchádzaním s výrobkom, spôsobom iným ako bol uvedený v návode na používanie, resp. v návode na ošetrovanie nábytku, na webovej stránke a všeobecných obch. podmienkach,
používaním tovaru v podmienkach, ktoré nezodpovedajú svojou vlhkosťou (35 – 75%), alebo interiérovou teplotou (14 - 30°C), chemickými a mechanickými vplyvmi prirodzenému prostrediu tovaru alebo nadmerným slnečným alebo UV žiarením,
Zo zodpovednosti za chyby sú taktiež vyňaté chyby, ktoré vznikli pri živelnej pohrome. Zodpovednosť za chyby sa nevzťahuje taktiež i na bežné opotrebenie tovaru (alebo jeho časti) spôsobené používaním tovaru. Kratšiu životnosť výrobku teda nemožno považovať za chybu a nedá sa reklamovať.
nie je možné uplatniť ak:
na tovar, ktorý bol vyrobený ''na objednávku" zákazníka vo veľkostnom a farebnom prevedení, ktoré je unikátne pre danú objednávku a nie je skladovým artiklom výrobcu ak sa vzťahuje na príčiny spojené s atypickým prevedením, kde boli prevedené zmeny a odchýlky od štandardného prevedenia,
na farebnú odchýlku výrobku z masívneho dreva, ktorého farebné prevedenie podlieha variabilite masívneho dreva, jeho vlastnostiam, chemickému a minerálovému zloženiu. Farebné prevedenia produktov na www.shop.javorina.sk alebo www.javorina.sk sa na monitoroch a zobrazovacích zariadeniach nemusia vykresľovať v ich reálnej podobe,
na odchýlky vo vzhľade produktu spôsobené jedinečnou štruktúrou a kresbou masívneho dreva do miery, ktoré nie sú v rozpore s jej kvalitatívnymi a konštrukčnými vlastnosťami.
Pri odstrániteľnej chybe má kupujúci právo, aby tá bola odstránená bezplatne, riadne a včas. O spôsobe odstránenia chyby rozhoduje predávajúci. Kupujúci môže požadovať namiesto opravy chyby výmenu chybnej veci za bezchybnú, ak tým predávajúcemu nevzniknú neprimerané náklady vzhľadom na cenu tovaru alebo závažnosť chyby.
V Spišskej Belej, 01.02.2019 Slavomír Alžbetkin, obchodný riaditeľ v.d. JAVORINA
Nakoľko nám záleží na ochrane osobných údajov našich zákazníkov, k ich zberu pristupujeme zodpovedne a podľa predpisov o ochrane osobných údajov. Nižšie popisujeme, ktoré osobné údaje sú získané pri návšteve a využívaní služieb www. javorina.sk, za akým účelom tieto údaje využívame a aké sú ďalšie podmienky ich spracúvania.
Všeobecné informácie k návšteve www.javorina.sk
Webhosting je prevádzkovaný spoločnosťou Webglobe-Yegon, s.r.o, Stará prievozská 2, 821 09 Bratislava.
Za účelom spracúvania štatistických údajov ohľadom webovej stránky javorina.sk využívame služby Google Analytics od spoločnosti Google, ktorá je certifikovaná pre ochranu osobných údajov v oblasti sledovania návštevnosti webu.
Prevádzkovateľom informačných systémov, v ktorých sa spracúvajú vaše osobné údaje je JAVORINA v.d. Továrenská 29, 059 18 Spišská Belá, SLOVAKIA.
Prihlásením sa na odber newslettera na našej webovej stránke vyjadrujete svoj súhlas s použitím mailovej adresy na nasledovné účely: Výrobné družstvo Javorina vám bude zasielať prostredníctvom emailu informácie o novinkách, akciách a mimoriadnych ponukách, ako aj informácie o produktoch a službách. Váš súhlas môžete kedykoľvek písomne odvolať na adrese marketing@javorina.sk alebo prostredníctvom zakliknutia odkazu, ktorý je umiestnený v každom elektronickom newslettri.
Na stránke javorina.sk môžete využiť niektoré formuláre na prenos údajov k nám, ako je napríklad otázka na predajne. Použitím kontaktného formulára udeľujete súhlas so spracovaním osobných údajov v rozsahu, v akom sú uvedené v kontaktnom formulári, za účelom vzájomnej komunikácie so spoločnosťou Javorina v. d. Aksa nejedná o osobné údaje, budú tieto údaje v poliach formulára uchované a štatisticky vyhodnocované.
Môžete tak urobiť e-mailom na info@javorina.sk, poštou na sídle spoločnosti JAVORINA v.d. Továrenská 29, 059 18 Spišská Belá, SLOVAKIA alebo telefonicky na čísle: +421 52 458 1660. V prípade, že si u nás uplatňujete niektoré z práv dotknutej osoby podľa právnych predpisov upravujúcich ochranu osobných údajov a z vašej žiadosti nie je možné overiť totožnosť žiadateľa alebo v prípade, že máme oprávnené pochybnosti v súvislosti s totožnosťou osoby, ktorá podáva žiadosť, vyhradzujeme si právo túto osobu požiadať o poskytnutie dodatočných informácií potrebných na potvrdenie totožnosti osoby uplatňujúcej túto žiadosť.
Služby poskytované v rámci www.javorina.sk, na ktoré sa podľa týchto Všeobecných obchodných podmienok vyžaduje súhlas dotknutej osoby, nie sú určené priamo osobám mladším ako 16 rokov.
Spracovanie osobných údajov za účelom cenovej ponuky a objednávky
Spoločnosť Javorina, výrobné družstvo, IČO: 00168599, so sídlom Továrenská 29, 059 01 Spišská Belá, (ďalej tiež ako „spoločnosť“) ako správca osobných údajov v zmysle Čl. 4 odstavca 7 Nariadenia Európskeho parlamentu a Rady (EÚ) 2016/679 z dňa 27.apríla 2016, o ochrane fyzických osôb v súvislosti so spracovaním osobných údajov a o voľnom pohybe týchto údajov a o zrušení smernice 95/46/ES (všeobecné naradenie o ochrane osobných údajov), (ďalej ako „GDPR“) si Vás týmto v súlade s Čl. 13 GDPR dovoľuje informovať:
Spoločnosť spracováva Vaše osobné údaje, ktoré ste uviedli vo svojej objednávke alebo ktoré sú uvedené v kúpnej zmluve, a to v rozsahu:
meno, priezvisko, dátum narodenia alebo IČO, adresa, číslo bankového účtu, telefónne číslo a e-mail, ak ste fyzickou osobou,
meno, priezvisko, funkcia, telefónne číslo a e-mail osoby oprávnenej konať za klienta, ak je klient právnickou osobou.
Účelom spracovania osobných údajov je nevyhnutnosť pre splnenie predmetnej zmluvy, ktorá má byť alebo bola medzi Vami a spoločnosťou uzavretá. Spoločnosť je teda na základe Čl. 6 odstavca 1 písm. b) GDPR oprávnená spracovávať Vaše vyššie uvedené osobné údaje bez Vášho súhlasu.
Vaše osobné údaje budú spoločnosťou spracované na dobu nutnú na dosiahnutie účelu, pre ktorý sú spracované, najdlhšie však na dobu 5 rokov (doba uchovania účtovných dokladov) od konca účtovného obdobia, v ktorom bola zmluva medzi Vami a spoločnosťou uzavretá. Po uplynutí tejto doby je spoločnosť oprávnená spracovávať Vaše osobné údaje len z právnych dôvodov a za účelom ochrany vlastných oprávnených záujmov, v prípade súdneho sporu ohľadom nárokov vyplývajúcich zo zmluvy, ktorá bola medzi Vami a spoločnosťou uzavretá.
Poskytnutie Vašich osobných údajov je požiadavka, ktorú je nutné uviesť do predmetnej zmluvy. Nie ste povinní svoje osobné údaje poskytnúť, v prípade ich neposkytnutia by však nemohla byť medzi Vami a spoločnosťou uzavretá predmetná zmluva.
Pri spracovaní Vašich osobných údajov nebude dochádzať k automatizovanému rozhodovaniu, vrátane profilovania. Vaše osobné údaje budú spracované zamestnancami spoločnosti. Vaše osobné údaje nebudú ďalej poskytované ďalším príjemcom.
V súvislosti s ochranou osobných údajov Vám GDPR dáva nasledujúce práva:
Podľa Čl. 15 GDPR máte právo získať na základe žiadosti od spoločnosti potvrdenie, či Vaše údaje sú alebo nie sú spracovávané. V prípade, že Vaše osobné údaje spracovávané sú, máte právo na zdieľanie: účelu a rozsahu ich spracovania, prípadných príjemcov, ktorým boli alebo budú Vaše osobné údaje sprístupnené, doba, počas ktorej budú Vaše osobné údaje v spoločnosti uložené, možnosti uplatnenia práva požadovať od spoločnosti opravu, vymazanie svojich osobných údajov alebo obmedzenie ich spracovania, práva vzniesť námietku proti spracovaniu Vašich osobných údajov a právo podať sťažnosť na Úrade na ochranu osobných údajov. Taktiež máte právo na zdieľanie všetkých dostupných informácií o zdroji, z ktorého boli Vaše osobné údaje získané a informácie, či dochádza na základe spracovania osobných údajov k automatizovanému rozhodovaniu, vrátane profilovania.
Máte právo na bezplatné poskytnutie prvej kópie svojich spracovaných osobných údajov. Za ďalšie kópie je spoločnosť oprávnená účtovať si primeraný poplatok odpovedajúci administratívnym nákladom.
Právo na opravu nepresného údaja
Podľa Čl. 16 GDPR máte právo na opravu Vášho nepresného osobného údaja, ako aj na doplnenie neúplného osobného údaja, ktorý sa Vás týka.
Podľa Čl. 17 GDPR máte právo na vymazanie Vášho osobného údaja, pokiaľ
Vaše osobné údaje už nie sú potrebné pre účel splnenia predmetnej zmluvy a nebude daný žiadny ďalší právny dôvod pre ich spracovanie,
vznesiete námietky proti spracovaniu Vašich osobných údajov a ďalej nebude existovať žiadny prevažujúci oprávnený dôvod pre spracovanie Vašich osobných údajov,
Vaše osobné údaje boli spracované protiprávne,
Vaše osobné údaje musia byť vymazané k splneniu právnej povinnosti, ktorá sa na spoločnosť vzťahuje.
Právo na obmedzenie spracovania osobného údaja
Podľa Čl. 18 GDPR máte právo na obmedzenie spracovania Vašich osobných údajov, tj. najmä právo na presun údajov do iného systému a ich zneprístupnenie verejnosti a pri príslušných údajoch na uvedenie záznamu, že sa na ich spracovanie vzťahuje obmedzenie, a to za predpokladu, že
budete popierať presnosť Vašich osobných údajov (spracovanie obmedzené na dobu potrebnú k tomu, aby spoločnosť mohla presnosť Vašich osobných údajov overiť),
spracovanie Vašich osobných údajov je protiprávne, avšak odmietnete vymazanie osobných údajov a budete namiesto toho požadovať iba obmedzenie ich používania,
spoločnosť už osobné údaje nebude potrebovať pre účel splnenia predmetnej zmluvy, ale Vaše osobné údaje budú požadované pre určenie, výkon alebo obhajobu právnych nárokov,
vznesiete námietku proti spracovaniu Vašich osobných údajov (spracovanie obmedzené, pokiaľ nebude overené, či oprávnené dôvody spoločnosti prevažujú nad Vašimi oprávnenými dôvodmi).
Pokiaľ bolo spracovanie Vašich osobných údajov vyššie uvedeným spôsobom obmedzené, je spoločnosť oprávnená Vaše osobné údaje, s výnimkou ich uloženia, spracovávať iba s Vaším súhlasom alebo z dôvodu určenia, výkonu alebo obhajoby právnych nárokov, z dôvodu ochrany práv inej fyzickej alebo právnickej osoby, alebo z dôvodu dôležitého verejného záujmu Európskej únie alebo niektorého členského štátu.
Podľa Čl. 20 GDPR máte právo získať od spoločnosti svoje osobné údaje, ktoré ste jej poskytli pre účel splnenia predmetnej zmluvy, v štruktúrovanom, bežne používanom a strojovo čitateľnom formáte a žiadať ich presun inému správcovi, pokiaľ by spracovanie Vašich osobných údajov bolo prevedené automatizovane a tento presun by bol technicky uskutočniteľný.
Podľa Čl. 21 GDPR máte právo vzniesť námietku proti spracovaniu Vašich osobných údajov z dôvodov týkajúcich sa Vašej konkrétnej situácie, pokiaľ by boli Vaše osobné údaje spracované pre účely oprávnených záujmov spoločnosti alebo tretej strany. Podanie námietky spôsobí, že spoločnosť už nebude oprávnená Vaše osobné údaje spracovávať, pokiaľ nepreukáže, že jej záujmy (oprávnené dôvody pre spracovanie) majú prednosť pred Vašimi základnými právami a slobodami.
Právo nebyť predmetom žiadneho rozhodnutia založeného na automatizovanom spracovaní, vrátane profilovania
Podľa Čl. 22 GDPR máte právo nebyť predmetom žiadneho rozhodnutia založeného na automatizovanom spracovaní, vrátane profilovania. V prípade Vašich osobných údajov spracovávaných spoločnosťou však k takémuto rozhodovaniu dochádzať nebude.
Podľa Čl. 77 GDPR máte právo podať sťažnosť na dozornom úrade, tj. na Úrade na ochranu osobných údajov, pokiaľ budete presvedčený, že v súvislosti so spracovaním Vašich osobných údajov došlo k porušeniu GDPR.
Všetky vyššie uvedené práva ste oprávnení v spoločnosti uplatniť buď osobne, poslaním listu na adresu jej sídla k rukám p. Alžbetkin Slavomír, obchodný riaditeľ Javorina, výrobné družstvo, Továrenská 29, 059 01 Spišská Belá, alebo e-mailom na sa@javorina.sk.
Spoločnosť je povinná na Vašu žiadosť v súvislosti s vyššie uvedenými právami odpovedať alebo tejto žiadosti vyhovieť bez zbytočného odkladu po tom, čo jej bude žiadosť doručená, najneskôr však do 1 mesiaca od doručenia žiadosti.
Pri poškodení povrchu olejovaného nábytku pôsobením tekutín, poškrabaním,... je oprava podobná - poškodené miesto prebrúsime brúsnym papierom v smere vlákien dreva a zahladíme brusnou tkaninou. Nanesieme nábytkársky olej a po 1-2 min. nevsiaknutý prebytok vytrieme do sucha suchou handrou. Zahladenie tkaninou a olejovanie na druhý deň opakujeme. Prípadna svetlejšia farba upravovaného miesta by sa mala časom pôsobením svetla zjednotiť. (pozri oprava povrchu).
Výrobca Javorina v.d. si vyhradzuje právo na zmenu dodacích termínov (v náväznosti na variabilné faktory vstupujúce do výrobného procesu, subdodávateľské náväznosti a riešenie logistických riešení).
Pravidlom býva naša preferencia pre etablovaný štandarný tovar a sortiment značky Javorina alebo reálnosť aplikácie dizajnu Javorina do tvoreného interiéru. V posledných rokoch orientácia Javoriny poskytla veľa možností a realizovali sme i kompletné zariadenia interiérov domácností, rezidencií i komerčných priestorov (reštaurácie, hotely, kostoly, kláštory, vinárne, vinotéky... ).
Prírodné prevedenie - olej výťažkom z ľanového semena s obsahom vosku.
Svetlý odtieň - olej výťažkom z ľanového semena s obsahom vosku obsahujúci pigment bielej (kód W - white), sivej (kód G - grey).
Navštívte náš internetový obchod www.shop.javorina.eu alebo navštívnte niektorého z našich predajcov www.javorina.sk/kontakty.
Vždy budeme radi ak sa nám ozvete i priamo do Javoriny v Spišskej Belej na tel. +421 52 458 1660 alebo mailom na info@javorina.sk.
Olejovanie zvýrazňuje štruktúru a farebné rozdiely v masívnom dubovom dreva a výrazne tak nábytok tiež odlišuje od dýhovaného, ktorý je obvykle farebne a štrukturálne omnoho jednotvárnejší. V priebehu výroby dochádza ku farebnej a štrukturálnej selekcii jednotlivých komponentov pred ich vzájomným spájaním, tak aby výsledok mal prirodzený charakter, avšak nesnažíme sa o fádnosť a uniformitu. Olejovaný nábytok omnoho ľahšie získava tzv. patinu, kedy sa pôsobením svetla a oxidáciou na vzduchu mení jeho farba na medovú a jednotlivé rozdiely vo farbe sa tak časom strácajú.
Všeobecné princípy - pokiaľ nie je definované inak
Výber prírezov je zameraný na dosiahnutie farebne a štrukturálne harmonického celku s rovnomerným/vyváženým rozdelením povolených vád (a to aj pri kvalite rustik) pričom najkrajšie by mali byť predné a vrchné plochy (dvierka komôd, horné plochy stolov, skriniek...), potom bočné plochy.
Plocha je zložená z materiálu rovnakej a podobnej kresby/štruktúry a farby (tangenciálne s tangenciálnymi, tangenciálne s poloradiálnymi, radiálne s radiálnymi a poloradiálnymi).
Orientujeme horšiu stranu prírezu na menej viditeľnú stranu panelu/zlepenca a peknú stranu po lepení orientujeme pri ukladaní panelov smerom hore.
Prasknuté alebo vypadavé hrče a iné prípustné vady prírodného charakteru sú vyspravené tmavým tmelom, praskliny v ploche, prípadné chyby v spracovaní vyspravujeme tmelom vo farbe dreva (tmavší na priečnom reze, svetlejší na pozdĺžnyh plochách). Tmel nesmie byť na týchto plochách prepadnutý.
Hrče a prípustné vady nesmú byť umiestnené na viditeľnej hrane, prerezané hrče sa okrem kvality rustik (R a R/C) nepripúšťajú.
V nedefinovaných prípadoch postupujeme tak, aby sme dosiahli čo najlepší estetický výsledok a snažíme sa vidieť výrobok očami zákazníka.
Spodné / vnútorné / neviditeľné plochy
Vnútorné /s podné viditeľné plochy (horné strany vnútorných políc, vnútorné strany bokov, spodné plochy stolov a stolíkov,... ) - musia byť spracované bezchybne (dôkladné vytmelenie a prebrúsenie) pričom stále dbáme na to, ako strana vyzerá.
Neviditeľné spodné plochy (spodné strany dien, políc, ...) - vady musia byť vyspravené a vybrúsené.
A - štrukturálne a farebne jednotné, ojedinelé očká do 5 mm v množstve 3 ks/m2 rovnomerne rozmiestnené, bez zábehov bele.
B - štrukturálne a farebne selektované, očká bez obmedzenia, ojedinelé hrčky do priemeru 8-10 mm povolené v množstve max 3 ks/m2, ojedinelé zábehy bele povolené, rovnomerné rozdelenie prípustných vád.
C - očká, beľ, zdravé a vypadavé (avšak profesionélne vyspravené hrče) do priemeru 25 mm bez obmedzenia, ojedinelé zárasty kôry, praskliny, zábeh stržňa povolené.
B/C - viditeľné, horné / neviditeľné, spodné.
R - očká, hrče bez obmedzenia, ojedinelé zábehy bele, zárasty kôry, praskliny, stopy po stržni, tvrdá hniloba povolené.
RC - ako R, avšak beľ, stržeň, praskliny povolené bez obmedzenia.
Stržeň - biologický stred. Pozostatok primárneho predlžovacieho rastu stromu. Je prevažne mäkší a často má odlišnú farbu. Dub má hviezdicový tvar stržňa.
Beľ - funkciou beľovej zóny je viesť vodu s rozpustenými minerálnymi látkami a uskladňovať zásobné látky. Šírka beli úzko závisí od šírky koruny. U duba je úzka, farebne odlišná od jadra, žltobielohnedá, široká do 5 cm.
Zábeh bele - beľ nachádzajúca sa len na rohu prírezu (miesto, kde sa stretáva plocha šírky a plocha hrany prírezu), nie na celej ploche šírky prírezu.
Plošná beľ - beľ prebiehajúca po celej šírke prírezu.
Priebežná beľ - prechádza spodnou, bočnou aj hornou plochou prírezu.
Hrče - sú základy živých vetiev alebo vetiev odumretých počas rastu stromu uzavreté v dreve. Rozoznávame zrastené, zrastené prasknuté a vypadavé hrče.
Združené očká (mačacie labky) - ich funkcia je horizontálne vedenie najmä organických látok v kmeni. Na priečnom reze ich pozorujeme ako svetlejšie čiary prebiehajúce od stržňa alebo od ročného kruhu smerom k obvodu kmeňa. Na radiálnych plochách vytvárajú zvlnené pásové plochy nazývané zrkadielka, zrkadlá. Sú neoddeliteľnou súčasťou dubového dreva.
Stržňové lúče - prechádza spodnou, bočnou aj hornou plochou prírezu.
Trhliny - v dreve vznikajú pri raste, ťažbe a sušení. Trhlina je rozdelenie dreva pozdĺž vlákien. Na výrobkoch sú akceptovateľné do dĺžky 30 mm a šírky vlasu.
Zárast kôr - je zarastená kôra v štruktúre dreva. Vzniká pri poranení a následnom zacelení otvorenej rany stromu.
Diskolorita - zmena farebnosti na ploche, alebo v priereze materiálu. Môže byť spôsobená rastovou odchýlkou, ktorá je sprevádzaná lokálnou zmenou hustoty dreva (hustejšie – tmavšie; menej husté – svetlejšie), prípadne ak strom počas rastu prijal prostredníctvom svojho koreňového systému látky(minerálne, soli, vertikálna zmena vrstiev podložia), ktoré mohli ovplyvniť farebnú zmenu dreva.
Závitok - je miestne zakrivenie ročných kruhov a vlákien zapríčinené prítomnosťou hŕč alebo zárastmi rán a poranení. V rezive rozoznávame jednostranný závitok, kde sú ročné kruhy prerezané len pri jednej hrane a obojstranný, kde sú ročné kruhy toho istého závitka prerezané na oboch hranách t.j. zvlnenie ročných kruhov prechádza po celej šírke dosky.
Napadnutie hubami - chyby spôsobené hubami sa delia na plesne, rakovinu, sfarbenie beli, sfarbenie jadra a drevokazné huby.
Pleseň - spôsobujú sfarbenie dreva vo forme škvŕn alebo súvislých povlakov. Sfarbenie môže byť zelené, zelenomodré, sivé, ružové a hrdzavočervené.
Rakovina - napadnutie kmeňa rastúceho stromu silne parazitickými hubami, ktoré sú schopné rozkladať i živé drevo závalu a nedovoľujú zavaliť ranu. Rana ostáva otvorená, zväčšuje sa a na kmeni sa vytvára hlboko zjazvená vypuklina.
Sfarbenie hubami - sfarbenie spôsobuje prvým tzv. drevosfarbujúcim štádiom pôsobenia drevokazných húb. Chyba sa považuje viac za významnú z hľadiska estetického ako z hľadiska zmeny vlastností dreva. Farebne sa prejavuje podľa druhu dreviny a huby..
Drevokazné huby - poznáme celulózovorné (deštrukčný rozklad) spôsobujú hnedú prípadne červenú hnilobu, lignovorné (korozívny rozklad) spôsobujú bielu hnilobu a ich kombináciu.
Hniloba - zmena farby, štruktúry, mechanických a fyzikálnych vlastnosti dreva spôsobená hubami.
Napadnutie hmyzom - drevo poškodzujú najmä larvy hmyzu, ktoré sa živia drevom a kôrou.
Výrobca doporučuje koberce v domácom prostredí iba vysávať alebo ošetrovať iným ako mokrým procesom (t.j. zmietnuť, ofúknuť, povysávať, oprášiť... ).
Pri znečistení postupovať nasledovným spôsobom
Ovocie - použiť roztok (¾ lieh, ¼ voda).
Masť - odstrániť čo najviac suchou handrou, potom použiť rozpúšťadlo na odstraňovanie škvŕn a nasledovne dostupný prášok na koberce.
Mlieko - použiť rozpúšťadlo na odstraňovanie škvŕn a potom vodu, ľahko zriedenú s alkoholom a citrónovou šťavou.
Omáčky - po utretí suchou handrou, použiť roztok (½ lieh, ½ voda).
Celulózové lepidlo - použiť acetón, etylacetát.
Atrament - odstrániť čo najviac suchou handrou, potom použiť mydlo, špongiu, vodu a alkohol, zabrániť navlhnutiu koberca.
Farba - odstrániť čo najviac suchou handrou, potom použiť rozpúšťadlo a dostupný prášok na koberce.
Hrdza - použiť špecializovaný prípravok na odstránenie.
Voda - ihneď po znečistení použiť špongiu.
Vajcia - použiť rozpúšťadlo, potom použiť roztok (½ lieh, ½ voda).
Sladkosti - použiť roztok (½ lieh, ½ voda), počkať, kým sa škvrna nerozpustí.
Červené víno - použiť roztok (¾ lieh, ¼ voda).
Alkoholický nápoj - použiť roztok (½ lieh, ½ voda).
Čaj, káva - použiť roztok (½ lieh, ½ biely ocot).
Čokoláda - použiť rozpúšťadlo na odstraňovanie škvŕn, potom použiť roztok (½ lieh, ½ voda).
Biela káva - použiť rozpúšťadlo na odstraňovanie škvŕn, potom použiť roztok (½ lieh, ½ biely ocot).
Alkalické výrobky - použiť roztok (biely ocot zriedený s vodou v pomere 1:3).
Decht, dym - použiť rozpúšťadlo, potom použiť prístupné špecializované produkty.
Krv - použiť biely ocot (ešte za čerstva), potom suchou handričkou odstrániť prebytok.
Moč - použiť špongiu, potom biely ocot.

References: § 614
 § 12
 §7
 § 19
 Čl. 4
 Čl. 13
 Čl. 6
 Čl. 15
 Čl. 16
 Čl. 17
 Čl. 18
 Čl. 20
 Čl. 21
 Čl. 22
 Čl. 77